हिमाचल पुलिस ने एंडेवर का बिना हेलमेट का चालान काटा, अब माफीनामा भेजा
हिमाचल प्रदेश की पुलिस का बड़ा कारनामा सामने आया है। हरियाणा के पूर्व डिप्टी CM चंद्रमोहन की एंडेवर कार को बाइक बनाकर एक साल पहले चालान कर दिया। अब एक साल बाद हिमाचल प्रदेश की पुलिस ने इस मामले में माफी नामा भेजा है।
हिमाचल प्रदेश की पुलिस का बड़ा कारनामा सामने आया है। हरियाणा के पूर्व डिप्टी CM चंद्रमोहन की एंडेवर कार को बाइक बनाकर एक साल पहले चालान कर दिया। अब एक साल बाद हिमाचल पुलिस ने इस मामले में माफीनामा भेजा है। साथ ही दोषी पुलिस इंस्पेक्टर को भी सख्त चेतावनी देकर भविष्य में सचेत रहकर काम करने का वॉर्निंग नोटिस जारी किया है।
पूर्व डिप्टी सीएम के एडवोकेट दीपांशु बंसल द्वारा लीगल रिप्रेजेंटेशन भेजे जाने के बाद स्वीकार करते हुए कोर्ट द्वारा प्रोसिडिंग ड्रॉप के आदेश बारे भी सूचित किया है।
सिरमौर SP के माफीनामा में क्या?
हिमाचल में सिरमौर SP ने अपने पत्र में यह भी बताया कि चंद्रमोहन की एंडेवर गाड़ी के लिए किए गए चालान की कोर्ट प्रोसिडिंग को भी न्यायालय ने ड्रॉप कर दिया है जिसके लिए सीजेएम कोर्ट नाहन ने 13 मई 2023 को प्रोसिडिंग ड्रॉप के आदेश भी जारी कर दिए है। हालांकि इस मामले को लेकर पिछले दिनों हिमाचल पुलिस की लापरवाही का मजाक भी बना था जहां एक एंडेवर गाड़ी का बिना हेलमेट का चालान जारी किया गया था।
क्या है पूरा मामला
हिमाचल की पूर्व की भाजपा सरकार के समय 25 जुलाई 2022 को हरियाणा के पूर्व उप मुख्यमंत्री चंद्रमोहन की एंडेवर गाड़ी का ई-चालान हिमाचल पुलिस ने उनके नंबर पर 29 अप्रैल 2023 को भेज दिया था, जिसके बाद 2 मई 2023 को चंद्रमोहन के एडवोकेट दीपांशु बंसल ने इस ई-चालान को लेकर को गई बड़ी लापरवाही के बारे वर्तमान के मुख्यमंत्री सुखविंद्र सिंह सुक्खू समेत DGP हिमाचल प्रदेश, एसपी सिरमौर को एक रिप्रेजेंटेशन भेजी थी। चंद्रमोहन की यह गाड़ी उनकी धर्मपत्नी सीमा बिश्नोई के नाम पर है।
चालान फोटो में दिख रही बाइक
दीपांशु बंसल ने बताया कि हिमाचल पुलिस द्वारा जारी किया गया ई-चालान अपने आप में ही निराधार था, क्योंकि जिस गाड़ी के नंबर का ई-चालान भेजा गया था वह फोर्ड एंडेवर गाड़ी है, जबकि चालान बिना हेलमेट के बाइक चलाने का था। इतना ही नहीं, भेजे गए ई-चालान में भी फोटो बाइक की ही दिखाई दे रही थी। ऐसे में एंडेवर गाड़ी का चालान बिना हेलमेट के चलाने का किया जाना अपने आप में हास्यपद है।
एक महीने का दिया था नोटिस
चंद्रमोहन के वकील दीपांशु बंसल द्वारा अधिकारियों को भेजे गए नोटिस में इस ई-चालान को निरस्त करने के लिए एक महीने का समय दिया गया था और पुलिस प्रशासन द्वारा दिए गई समयवली में चालान को जहां एक तरफ निरस्त ही नहीं किया गया वही जिम्मेवार अधिकारी को भी सचेत करने की कार्यवाही की है जिससे भविष्य में ऐसे मामले सामने ना आए।